08/07/2022 | Administración LocalMunicipal
A Capela
Publicación íntegra da ordenanza fiscal n.º 3 reguladora do ICIO unha vez subsanados os erros detectados nos artigos 1º e 2º.

Advertidos erros nos artigos 1º e 2º da ordenanza fiscal n.º 3 reguladora do Imposto sobre Construcións, Instalacións e Obras, publicada no BOP n.º 281, do 5 de decembro de 2007, procédese a publicala integramente unha vez subsanados os mencionados erros. Constitúe o feito impoñible do imposto a realización dentro do término municipal de calquera construcción, instalación ou obra para a que se esixa a correspondente licenza de obra urbanística, obtiverase ou non dita licenza, sempre que corresponda a este municipio.1. Son suxeitos pasivos deste imposto, a título de contribuíntes, as persoas físicas e as entidades ás que se refire o artigo 33 da Lei Xeral tributaria, propietarios dos inmobles sobre os que se realicen as construcións, instalacións ou obras, sexan ou non propietarios do inmoble sobre o que se realice aquela. Aos efectos do previsto no parágrafo anterior terá a consideración de dono da construción, instalación ou obra quen soporte os gastos ou o custo que comporte a súa realización.2. Teñen a consideración de suxeitos pasivos substitutos do contribuínte quenes soliciten as correspondentes licenzas ou realicen as construcións, instalacións ou obras, se non foran os propios suxeitos pasivos contribuíntes.1. A base impoñible deste imposto está constituída polo coste real e efectivo da construción, instalación ou obra, e enténdese por tal, a estes efectos, o coste material daquelas. Non obstante para a determinación da base impoñible das obras menores, estarase ao disposto na relación de prezos de execución material definida polos servizos técnicos municipais, que se achega como anexo á presente ordenanza.2. A cota do imposto será o resultado de aplicar á base impoñible o tipo de gravame.3. O tipo de gravame será o seguinte: - 3,5% para construcións, instalacións e obras de carácter industrial, mercantil ou comercial, independentemente do tipo de solo. - o 3% para construcións, instalacións e obras en solo urbano e áreas de expansión del. - o 2,5% para construcións, instalacións e obras nos demáis tipos de solo previstos no PXOM.4. O imposto devéngase no momento de iniciarse a construción, instalación ou obra cando se obtivera a correspondente licenza. Regulánse as seguintes bonificacións sobre a cota do imposto: a) Unha bonificación de ata 95 por 100 a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego que xustifiquen tal declaración. Corresponderá a dita declaración ao Pleno da Corporación e acordarase previa solicitude do suxeito pasivo, por voto favorable da maioría simple dos seus membros. b) Unha bonificación de ata 50 por 100 a valor das construcións, instalacións ou obras referentes ás vivendas de protección oficial. c) Unha bonificación do 50 % a favor das primeiras construcións, instalacións ou obras adicadas á primeira vivenda que non teñan fins lucrativos comerciais ou industrias e que se vaian ocupar por un mínimo de 5 anos. A presente ordenanza fiscal entrará en vigor ao día seguinte da súa publicación no Boletín Oficial da Provincia permanecendo en vigor ata a súa modificación ou derrogación expresas. A Capela, 5 de xullo de 2022. O alcalde Manuel Meizoso López